Kôrovník dlhoprstý

Kôrovník dlhoprstý (lat. Certhia familiaris) je veľmi malý vták z čeľade kôrovníkovité (Certhiidae). Obýva Európu a Áziu. Hniezdi na väčšine územia Slovenska do .  Podľa Medzinárodnej únie na ochranu prírody a prírodných zdrojov kôrovník dlhoprstý patrí medzi najmenej ohrozené druhy, populácia je stabilná (Európa v rokoch 19802013), nepravidelné kolísanie v severnej a východnej oblasti rozšírenia je pravdepodobne závislé od veľkosti úrody semien smreka.

Opis 
Kôrovník dlhoprstý meria . a váži 6 - 9,5 g. Na chrbtovej strane je samček aj samička hnedej farby s hnedými čiarkami a škvrnkami. Spodná časť tela je biela so striebristým leskom. Zobák je zahnutý nadol. Nadchvostové krovky majú hrdzavú farbu. Mladé vtáky majú spodok tela žltobiely.

Hlas 

Vábenie je jemné "siit" alebo "srii". Spev trvá asi 3 s a možno rozlíšiť dve časti "zi-zi zisirri zrisirirr".

Výskyt a stav na Slovensku 
Je to stály druh a v mimohniezdnom období robí potulky v okolí hniezdiska.

Odhadovaný počet hniezdiacich párov je 100 000 - 150 000, zimujúcich jedincov 300 000 - 600 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status.

Biotop 
Žije najmä v ihličnatých a zmiešaných lesoch. Hniezdi aj v listnatých lesoch a parkoch.

Hniezdenie 

Hniezdo si stavia pod odlúpenou kôrou, v škárach stromov a pod brečtanom. Stavia iba samica a umiestňuje ho vo výške od 1 do . Používa drobné konáriky a kúsky kôry, vo vnútri jemné rastlinné časti, srsť a perie, na spájanie používa pavučinu. Kladie 5 - 7 bielych vajíčok s hrdzavými škvrnkami. Škvrnky sa zahusťujú na širšom konci vajíčka. Samica sedí na vajíčkach a samec ju kŕmi. Mláďatká sa vyliahnu za 13 - 15 dní. Obaja rodičia ich kŕmia  15 - 16 dní. Hniezda dva krát za rok, v apríli a v máji a potom v júni, júli.

Potrava 
Živí sa hmyzom alebo článkonožcami na kôre stromov v rôznom štádiu života - vajíčka, larvy aj kukly. Pri hľadaní potravy sa pohybujú skackavo a špirálovite hore po kôre. Preletia na susedný strom, na spodnú časť kmeňa a opäť smerujú nahor.

Ochrana 
Podobne ako kôrovník krátkoprstý užitočný hmyzožravý druh. Obidva druhy treba všemožne chrániť. 

Je zákonom chránený, spoločenská hodnota je 500 €  (Vyhláška MŽP č. 170/2021).

Galéria

Referencie

Iné projekty

Externé odkazy 
 
 

Kôrovníkovité
Vtáky na Slovensku
Najmenej ohrozené druhy